સલમાન ખાનની ફિલ્મ ટ્યુબલાઇટનું ટ્રેઇલર લોન્ચ થઇ ગયંુ છે, તેમજ ટ્યુબલાઇટ બાદ આવનારી તેની ફિલ્મ ટાઇગર ઝીંદા હૈનંુ શૂટિંગ તાજેતરમાં તે કરી રહ્યો છે, ત્યારે આ ટાઇટ શેડ્યુઅલમાંથી ટ્યુબલાઇટના પ્રમોશન માટે થોડો સમય કાઢીને આવેલા સલમાને મીડિયાને વાત કરતાં હળવા મિજાજમાં જ જણાવ્યું હતું કે આ દિવસોમાં તે ખૂબ મહેનત કરી રહ્યો છે, અને તેની આ મહેનત સુલતાન ફિલ્મથી શરૂ થઇ છે, આ ફિલ્મ માટે તેણે સખત પરિશ્રમ કર્યો હતો, અને સુલતાન બાદ તરત જ ટ્યુબલાઇટ જેવી ફિલ્મ માટે પણ સલમાનને મહેનત કરવી જ પડી હતી, વધુમાં સલમાને જણાવ્યું કે બે આટલી અઘરી ફિલ્મ કર્યા બાદ પણ મે મુર્ખામી કરીને ટાઇટગર ઝીંદા હૈ ફિલ્મ સાઇન કરી લીધી અને હાલ તે સમય માટે હું અનેક સ્ટંટ કરી રહ્યો છું, હું એક બિલ્ડિંગથી બીજી બિલ્ડિંગ જમ્પ મારી રહ્યો છું, જેવું મેં પહેલા ક્યારેય ન કર્યું હોય તે બધું જ આ ફિલ્મ માટે કરી રહ્યો છું, તેથી મારા શરીરનો દુખાવો વધી ગયો છે, અને મને રોજે એવું લાગે છે જાણે મારા ઢીંચણ નીકળી જશે, મારા શરીરમાંથી બધી જ એનર્જી જતી રહી હોય તેવું હું રોજે સૂતી વખતે અનુભવું છુ, મારી પીઠે મને જવાબ આપી દીધો છે, અને તેમ છતાં મેં આ ફિલ્મ બાદ રેમોની ડાન્સ ઉપર આધારિત ફિલ્મ સાઇન કરી, જે પણ મારા શરીર માટે હાલના સમયે એક મુર્ખામી જ કહેવાય, મને હતું કે આ ફિલ્મમાં વધારે ડાન્સ જ કરવાનો હશે, પણ આમા તો ડાન્સ સિવાય પણ ઘણું કરવાનું છે, મારે આરામદાયક ફિલ્મો પસંદ કરવી જોઇતી હતી.